28. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1798 της 26/26 Οκτ. 1954 Περί καθορισμού της προσαυξήσεως των συντάξεων κατόπιν της παροχής εις τους πολιτικούς υπαλλήλους και στρατιωτικούς προσαυξήσεως λόγω πολυετούς υπηρεσίας. Κυρώθηκε από το άρθρ. 37 Ν.Δ. 4242/1962 (τόμ. 29 σελ. 90,12). Λαβόν υπ’ όψιν εισήγησιν του κ. Υπουργού των Οικονομικών, αποφασίζει: Άρθρον.1.-1.Το δια της υπ’ αριθ. 1491 του 1954 πράξεως Υπουργικού Συμβουλίου παρασχεθέν επίδομα πολυετίας εις του Πολιτικούς Υπαλλήλους και Στρατιωτικούς, λαμβανόμενον υπ’ όψει συμφώνως τω εδαφ. 2 των άρθρ. 9 και 34 του Α.Ν. 1854 του 1951 και δια τον κανονισμόν των συντάξεων, υπολογίζεται προσωρινώς και μέχρις ου καταστή δυνατή η κανονική αναγνώρισις του επιδόματος τούτου δια τους εξελθόντας της υπηρεσίας ως και του εξερχομένους μέχρι της νομοθετικής κυρώσεως τη ως άνω και της παρούσης Πράξεως επί τη βάσει του αναγνωρισθέντος παρά του Ελεγκτικού Συνεδρίου χρόνου συνταξίμου υπηρεσίας (πραγματικής και πλασματικής) και του ποσού της μετά την αφαίρεσιν της κατά το άρθρ. 78 του Α.Ν. 1854 του 1951 κρατήσεως καταβαλλομένης ήδη συντάξεως. 2.Η κατά το παρόν άρθρον προσαύξησις καταβάλλεται από 1 Οκτ. 1954 ο τρόπος δε της αναγνωρίσεως και πληρωμής της καθορισθήσεται δι’ αποφάσεως του Υπουργού των Οικονομικών. Άρθρ.2.-1.Από 1 Φεβρ. 1954 ο υπολογισμός των συντάξεων των κανονισθεισών κατά τας κειμένας συνταξιοδοτικάς διατάξεις επί τη βάσει των 80% του μηνιαίου μισθού ενεργείας Υπουργού, ενεργείται επί τη βάσει του μισθού τούτου προσηυξημένου κατά ποσοστόν 25% δια το τμήμα αποδοχών Υπουργού από 1-1000 και 20% δια το τμήμα αποδοχών Υπουργού από 1001-2500 δραχμών. Το πέραν των δραχ. 2500 ποσόν δεν υπόκειται εις αύξησιν. 2.Το προσωρινόν επίδομα 8% καταργείται από 1 Φεβρ. 1954 επί των κατά το προηγούμενον εδάφιον συντάξεων συμψηφιζόμενον προς την προκύπτουσαν διαφοράν εκ της δια του παρόντος άρθρου αυξήσεως των συντάξεων. 3.Η αναγνώρισις και πληρωμή της ηυξημένης συντάξεως ενεργηθήσεται συμφώνως προς την υπ’ αριθ. 68650 της 16 Μαρτ. 1954 απόφασιν του Υπουργού των Οικονομικών. 4.Η κατά το άρθρ.1 προσαύξησις χορηγείται υπό τας εν αυτώ προϋποθέσεις και επί των περί ων το παρόν άρθρον συντάξεων. 